Eerlikheid tov mediese toestand | Health24
Posted by: miekie | 2011/01/19
Eerlikheid tov mediese toestand
Hoop dit gaan goed.Het verlede jaar weer 1 stent, tans my 3de sedert my dubbelle cabg 2008 gehad. Tydens inplasing van stent het ek begin sleg voel, en dr. het vir sr. gevra om iets onder my tong te spuit. Was toe vir 2 dae in icu. Opvolg besoek aan cardio was hy nie spraaksaam nie en slegs gesê my toestand versleg. Vind vandag by my gp uit ek het ''n hartaanval gehad tydens prosedure. Wat is die protokol tussen dr. en pasië nt om sulke inligting te openbaar of te weerhou?
Verkieslik moet 'n dokter altyd eerlik met sy pasiente wees, maar hy wou jou seker nou nie terwyl hulle die stent inplaas of in ICU ontstel nie. Die aar waarin die stent geplaas word, kan 'n spasma kry, 'n bloedklont maak, of die stent kan 'n stukkie plaak (aanpaksel) in die aar laat los skiet en die aar blokkeer wat 'n hartaanval kan veroorsaak. Enige operasie of ingreep soos om 'n stent te plaas het 'n risiko vir komplikasies, wat die dokter verkieslik vir 'n pasient moet verduidelik voor die tyd. Partykeer moet mens ook die voordeel van die operasie opweeg teen die risiko en as die skaal swaarder is aan die voordeel kant, dan die risiko neem. Jy kan vir jou kardioloog vra hoekom hy dit nie vir jou gesê het nie, want hy moes dit eintlik vir jou genoem het. Maar dalk het hy jou huisdokter gevra om dit vir jou te vertel, as jy eers sterker is?